Groenslaai met gebraaide murgpampoentjies | Stillewe
April 8, 2015 ~ Jeanne
*Jy sou ook die slaai heel rou kon eet deur die repe pampoentjies bloot vir ’n rukkie te marineer in die suurlemoen-olyfolie-mengsel.
400 g pampoentjies in lang repe gesny. (Effens groter groente werk beter hier, en dikker repe ook, so 4 mm as dit kan.)
1 ryp maar ferm avokado, in blokkies gesny
160 g waterkers (watercress)
paar vars mentblare
1. Plaas die repe pampoentjies in ’n bak. Meng 3 E suurlemoensap met so 2 E olyfolie, voeg ’n knypie sout en swart peper by en roer goed. Drup die sous oor die groente en laat marineer vir so 10 minute.
2. Verhit ’n riffelpan oor medium hitte (my plaat was op 4 gestel) en braai die pampoentjies versigtig en vinnig – so 2-3 minute behoort genoeg te wees, of tot jy sien hulle begin rooster-merkte vorm. Skep uit en laat afkoel.
3. Plaas die waterkers, pampoentjes en avokado in ’n slaaibak.
4. Garneer met vars kruisement, sowat 2 E se blare, gesnipper.
5. Meng die sap van ’n halwe suurlemoen met 3 E olyfolie en ’n draaisel swartpeper, en drup oor die slaai.
* Bietjie sagte bokmelkkaas, in stukkies geskeur, sal glad nie ’n slegte idee hier wees nie …
< Previous ‘n Vuurpyl in die tuin
Next > Grenadella-margarita – sonskyn in ’n glas